החתול של שרק 2: משאלה אחת ודי

החתול של שרק 2: משאלה אחת ודי (באנגלית: Puss in Boots: The Last Wish; בתרגום חופשי לעברית: "החתול במגפיים: המשאלה האחרונה") הוא סרט קולנוע אמריקאי בהנפשה ממוחשבת משנת 2022, המהווה המשכון לסרט "החתול של שרק" משנת 2011 וחלק מזיכיון "שרק". הסרט בוים על ידי ג'ואל קרופורד, ומדבבים בו אנטוניו בנדרס, סלמה האייק, אוליביה קולמן, הארווי גווילן, סמסון קיו, ואגנר מורה, אנתוני מנדז, ג'ון מולייני, פלורנס פיו, דאווין ג'וי רנדולף וריי וינסטון. הסרט יצא לאקרנים ב-21 בדצמבר 2022.

==עלילה==
הסרט מתחיל כאשר החתול מופיע במסיבת הילולה עבורו בעיירה דל מאר, בעקבות המסיבה ענק שחי ביער מתעורר ונלחם כנגד החתול, וכתוצאה מהקרב החתול מת ומתעורר אצל רופא הכפר, לאחר שיחה איתו החתול מבין כי עד כה הוא מת כבר שמונה פעמים וכעת נותרה לו נשמתו האחרונה לאחר שהחתול מגיע למסקנה זו הוא צוחק לרופא בפנים ומפקפק בדבריו, רופא הכפר מציע לחתול להפסיק עם הרפתקאותיו ומביא לו פתק עם כתובת למקלט חתולים אצל אישה שנקראת מאמא לונה, החתול מזלזל בדברי הרופא ועוזב את המרפאה.

לאחר מכן החתול מבקר באותו ערב בבר שעמד להיסגר ורק הברמן מארח לו חברה, החתול מבקש עוד שמנת והברמן הולך להביא מנה נוספת מחדר אחורי ולפתע הנר נכבה, שריקה נשמעת, וזאב לבן מופיע. הוא אומר לחתול שהוא מעריץ שלו ומבקש ממנו חתימה על כרזה ובה החתול מופיע עם הכיתוב ״חי או מת״, הזאב מצביע על המילה מת ומבקש כי החתול יחתום שם. מייד לאחר מכן החתול מבין שהזאב הוא בעצם צייד ראשים ומטרתו היא לצוד אותו, החתול מתרברב בכך שינצח את הזאב והזאב עונה כי זה מה שכולם חושבים אבל אף אחד עוד לא נמלט ממנו. החתול פותח בקרב נגד הזאב אך מפסיד, הוא נשרט מלהב החרמש של הזאב (זו הפעם הראשונה שלהב מצליחה לפגוע בחתול) ונוזל לו דם מהשריטה בעקבות כך החתול חווה פחד בפעם הראשונה, הוא בורח לחדר צדדי ומשם דרך השירותים לביוב.
בעקבות הקרב החתול חושב כי זמנו עבר והוא לא ראוי להיות החתול במגפיים. החתול קובר את בגדיו ודופק על דלתה של מאמא לונה הקאט ליידי ומצטרף לחתולי הכרבולים שלה ולשגרתם הקבועה. לאחר זמן מה של אימוץ שגרת החיים שם בשעת האבסה הוא פוגש בפריטו (כלב בספרדית) כלב מחופש לחתול שמתחיל לדבר עם החתול במגפיים ועל כך שהוא אצל מאמא לונה בשביל האוכל. פתאום פורצים משפחת הפשע של זהבה ושלושת הדובים שמחפשים את החתול במגפיים ושמעו כי הוא מצא מקלט אצל מאמא לונה. לאחר חיפוש הם לא מוצאים את החתול במגפיים אך בעקבות חוש הריח המפותח של אחד הדובים הם מגיעים לאביזרים שקבר החתול בחצר ולפיכך מגיעים למסקנה שהחתול במגפיים מת, במקביל החתול מאזין לדבריהם ומבין כי הם רצו לשכור את שירותיו של החתול במגפיים על מנת לגנוב מפה לכוכב המשאלות מג'ק הורנר הגדול, לאחר שהחתול שומע שהכוכב קיים לא רק באגדות הוא מבין כי כך יוכל להתחמק מהמוות, הוא עוזב את בית מאמא לונה ויוצא לגנוב את המפה בשביל נשמותיו האבודות, כאשר הוא מגיע למקום המבצר של גק הורנר הוא מבחין בפריטו שעקב אחריו לאורך כל הדרך, הם מגיעים לחדר האגדות של ג'ק הורנר הגדול ובעודו פותח את התיבה בה המפה מוחבאת יוצאת מן התיבה קיטי סופטפאוס (כפות רכות) שרוצה גם כן את המפה ולאחר מרדף חסר תקדים החתול, קיטי, ופריטו בורחים מג'ק הורנר הגדול שרודף אחריהם בכרכרה גדולה. על מנת לחסום את ג'ק, החתול שופך שק מטבעות זהב כדי ליצור מהומה ברחוב ובכך יחסמו את ג'ק, אך החתול מבחין בין האנשים בזאב הלבן אשר רודף אחריו.

בעזרת המפה פוס, קיטי, ופריטו מגלים כי הכוכב שוכן ביער האפל ולכל אחד מהם יש דרך אחרת להגיע אליו לפי אופיו והדברים איתם הוא מתמודד והתמודד בעברו. הדרכים של החתול וקיטי איומות ומסוכנות ולכן הם בוחרים ללכת בדרך הידידותית של פריטו. הם עוברים את הדרך שלו תחילה בשלווה שכוללת שיט רגוע בנהר אלא שהחתול זורק מקל ופריטו רודף אחריו ומגיע ישר לג'ק הורנר וזהבה ושלושת הדובים שמופיעים ומתחילים קרב ביניהם ובאמצע הקרב פתאום הזאב מופיע והחתול מרוב פחד בורח לרחבה עם עצים שחורים בעוד זהבה השיגה את המפה וכאשר החתול נלחץ פריטו מופיע ומרגיע את החתול והחתול מספר לפריטו שזו נשמתו האחרונה ועל המשאלה שהוא מתכנן להביע. וכאשר פריטו שומע שקיטי לא בוטחת בחתול בגלל שהבריז לה מהחתונה שלהם קיטי מופיעה ועושה כאילו לא שמעה את השיח.

באותו הזמן זהבה ושלושת הדובים רואים את הבקתה שלהם ונחים בה ואז החתול וקיטי עושים מארב ומשיגים את המפה אך פריטו נשאר מאחור וקיטי יוצאת להצילו מהדובים בזמן שהחתול נקלע למערה שם מוצא את נשמותיו הקודמות מדברות אליו. אך פתאום הזאב הלבן שוב מופיע ומספר לו שהוא היה עד לכל פעם בה הוא מת בעבר, שהוא לא סתם צייד ראשים אלא הוא ההתגלמות של המוות עצמו, ושהוא רוצה להרוג אותו כדי להראות לו שהוא לא אלמוות כמו שהוא חשב כל החיים שלו. קיטי כועסת על החתול שהוא שוב בוגד בה ולוקח את המשאלה רק לעצמו. בזמן שקיטי מנסה לעזוב את המקום החתול צועק לה שהמוות רודף אחריו, ולפתע זהבה וג'ק הורנר מופעים גם הם, ומתחיל קרב גדול בין שלוש הקבוצות. קיטי מפילה את הורנר לתיק האומנת שבו פריטי הקסם שלו ובכך הוא נשאב לתיק, וזהבה מבינה שאינה צריכה את המשאלה מפני שטוב לה עם המשפחה המאמצת שהיא מצאה. החתול עומד לבקש את המשאלה ואז הזאב מופיע לדו-קרב אחרון. הדו-קרב מתחיל כשהזאב שוב על היד העליונה, אך כאשר החתול הראה שאינו פוחד עוד הזאב אומר לו שהוא כבר לא חושב שהוא בן אלמוות כמו פעם, ועל כך לא מגיע לו למות, ועוזב את המקום, לא לפני שהוא מזכיר לחתול שהם עוד ייפגשו. לפתע ג'ק יוצא בדמות ענק מהתיק אחרי שאכל את עוגיית הקסם של אליס. החתול קיטי וזהבה עובדים יחד כדי להביס את ג'ק הענק, וקורעים את המפה. 

סצנת הסיום מראה שהחתולה קיטי ופרו מפליגים לממלכת הרחק הרחק מכאן לפגוש בחזרה את שרק.

==מדבבים==
מימין לשמאל: [אנטוניו בנדרס], [סלמה הייק] ובובת החתול במגפיים בהקרנת בכורה של הסרט הראשון
{| class="wikitable sortable"
|- style="background-color:silver;"
! דמות
! מדבב/ת באנגלית
! מדבב/ת בעברית
|-
| החתול במגפיים || אנטוניו בנדרס<ref name="PIB2"></ref> ||דרור קרן
|-
| קיטי סופטפוז || סלמה הייק<ref name="castlist"></ref> ||דקלה הדר
|-
| פאריטו || הארווי גווילן<ref name="castlist"/> ||יובל בינדר
|-
| אבא דוב || ריי וינסטון<ref name="castlist"/> ||אברהם סלקטר
|-
| אמא דובה || אוליביה קולמן<ref name="castlist"/> ||ניצה שאול
|-
| דובון || סמסון קיו<ref name="castlist"/> ||אור בוטבול
|-
| זהבה || פלורנס פיו<ref name=":0" /> ||רייצ'ל גאון
|-
| מוות || ואגנר מורה<ref name=":0"></ref> ||יואב יפת
|-
| ג'ק הורנר "הגדול" || ג'ון מולייני<ref name=":0" /> ||גלעד קלטר
|-
| מאמא לונה || דאווין ג'וי רנדולף<ref name="castlist"/> ||הילה סורג'ון פישר
|-
| הרופא || אנתוני מנדז<ref name="castlist"/> ||מיכה אוזין סליאן
|-
| הצרצר המדבר || קווין מק'קאן<ref name=":0" /> ||שרון כהן
|}

== הפקה ==
ב-6 בנובמבר 2018, הוכרז בוראייטי כי כריס מלנדנדרי מתכוון להיות המפיק בפועל של סרטי האתחול שרק 5 והחתול של שרק 2 ולהחזיר גם את מדבבי הסרט המקוריים.<ref></ref><ref></ref> ב-26 בפברואר 2019, הוכרז כי סרט ההמשך עדיין בפיתוח, ובוב פרסיצ'טי יביים אותו.<ref name="PIB3"></ref> ב-19 באוגוסט 2020, קיבל הסרט כותרת חדשה Puss in Boots: The Last Wish והכותרת התקבלה ב-20 בדצמבר 2020.<ref></ref> במרץ 2021, נודע כי ג'ואל קרופורד החלי את פרסיצ'טי בתור הבמאי, ג'נואל מרקדו תהיה עוזרת הבמאי ומארק סוויפט יפיק את הסרט.<ref name="Sept2022"></ref><ref name="castlist"/> קאסט המדבבים המלא נחשף במרץ 2022.<ref name="castlist"/>

== הפצה ==
הסרט יצא לאקרנים ב-21 בדצמבר 2022.<ref name=Christmas></ref> במקור הסרט היה אמור להיות מופץ ב-2 בנובמבר 2018,<ref name="Nov2018"></ref> ולאחר מכן נדחה בחודש ל-21 בדצמבר 2018.<ref name="CSShiftsTwo"></ref> ולאחר מכן ב-23 בספטמבר 2022 בידי סרטי יוניברסל.<ref name="Sept2022" />

==פרסים ומועמדויות==
{| class="wikitable sortable"
!פרס
!קטגוריה
!תוצאה
|-
!פרס סאטורן<ref></ref>
|סרט האנימציה הטוב ביותר
|
|}

==קישורים חיצוניים==

* 

* 

== הערות שוליים ==

קטגוריה:סרטי 2022
קטגוריה:דרימוורקס הנפשה: סרטים
קטגוריה:סרטי אולפני יוניברסל
קטגוריה:סרטי פרודיה אמריקאיים
קטגוריה:סרטי קומדיה אמריקאיים
קטגוריה:חתולים בדיוניים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי המשך אמריקאיים
קטגוריה:שרק
קטגוריה:סרטי קומדיה מונפשים
קטגוריה:סרטים על נקמה
קטגוריה:סרטי אנימציה ממוחשבת
קטגוריה:סרטי אנימציה של אולפני יוניברסל
קטגוריה:סרטים על חתולים
קטגוריה:החתול במגפיים
קטגוריה:סרטי קרוס-אובר